Ak sa neviete prihlásiť na váš hráčsky účet, tak kliknite na „Zabudol som heslo“. Po vyplnení informácií (najčastejšie chcú váš e-mail, ktorý ste použili pri registrácii), vám príde na zadaný e-mail heslo príp. aj prihlasovacie meno. Ak od vás budú žiadať informácie, ktoré si nepamätáte, tak treba stávkovej kancelárií napísať na podporu alebo zavolať. V takomto prípade budú od vás žiadať ďalšie informácie a po ich poskytnutí vám účet opäť sprístupnia. V niektorých stávkových kanceláriách musíte pri registrácii zadávať bezpečnostný kód alebo bezpečnostnú otázku, ktorý sa potom používa pri identifikácií účtu. Ak sa pri registrácii stretnete s takýmito bezpečnostnými prvkami, tak si ich nezabudnite zapísať alebo zapamätať.